CELEX: E2015P0024
Language: mt
Date: 2015-09-25 00:00:00
Title: Talba għal Opinjoni Konsultattiva mill-Qorti tal-EFTA minn Fürstliches Obergericht, il-Liechtenstein, datata l-25 ta’ Settembru 2015, fil-Kawża ta’ Walter Waller v Liechtensteinische Invalidenversicherung (Il-Kawża E-24/15)

8.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 457/12
            
         Talba għal Opinjoni Konsultattiva mill-Qorti tal-EFTA minn Fürstliches Obergericht, il-Liechtenstein, datata l-25 ta’ Settembru 2015, fil-Kawża ta’ Walter Waller v Liechtensteinische Invalidenversicherung
   (Il-Kawża E-24/15)
   (2016/C 457/10)
   Permezz ta’ ittra tal-25 ta’ Settembru 2015 saret talba għal Opinjoni Konsultattiva minn Fürstliches Obergericht, Liechtenstein (il-Qorti tal-Appell tal-Prinċipat ta’ Liechtenstein), lill-Qorti tal-EFTA, li waslet fir-Reġistru tal-Qorti fl-1 ta’ Ottubru 2015, fil-Kawża ta’ Walter Waller v Liechtensteinische Invalidenversicherung, dwar id-domandi li ġejjin:
   
               1.
            
            
               Il-fatt li, skont it-tieni sentenza tal-Artikolu 87(2) tar-Regolament (KE) Nru 987/2009, l-istituzzjoni debitriċi għandha tkun marbuta mas-sejbiet tal-istituzzjoni tal-post ta’ żjara jew ta’ residenza tipprekludi l-istituzzjoni debitriċi milli tikkontesta dawn il-konstatazzjonijiet — u b’hekk it-tagħrif imsemmi f’rapport mediku dettaljat ipprovdut fil-formola E 213 — fil-proċedura tagħha?
            
         
               2.
            
            
               Jekk ir-risposta għall-ewwel mistoqsija hija pożittiva: Dan l-effett vinkolanti japplika wkoll fi proċedimenti tal-qorti li, skont ir-regoli proċedurali nazzjonali, isegwu mill-proċedimenti quddiem istituzzjoni debitriċi?